Sidoo kale fiiri olol Dab (Ingiriis: Fire) waa falgalka Ogsajiin iyo kimikooyin kale oo isqabsadey isla markaana bixinaya ololaya. Dabka waxaa keeni kara heerkulka oo sare u kaca iyo ileys aad u kulul. Ereyga Olol iyo Dab weey kala duwan yihiin. Ololku waa holac kooban, halka dabku yahay olol aad u badan. Walxaha dabka bilaaba waxaa ka mid ah Kabriidka. Sida taariikh-yahanadu sheegeen waxaa la isticmaali jirey tan iyo bilowgii ilbaxnimada bani-aadamka. Dunida casriga ah maanta Waxaa jira noocyo badan oo dab ah kuwaasi oo loo isticmaalo siyaabo kala duwan. Sidoo kale markaan ka hadleeyno dabka caadiga ah Waxaa loo qeeybin karaa dhowr nooc kuwaasi Waxaa ka mid ah: Olol: waa holac ka baxa dabka kaasi oo ah gubashada ogaajiinta walaxda gubanaysa. Dhimbiil: dhimbiiluhu waa biriq ka baxda dabka. Sidoo kale dhimbiishu waaxyo yaryar oo ka mid ah dabka shidmaya. Dhamac: waa qeeybta markasta ugu kulul dabka, halkaasi oo la odhan karo waa bu'da iyo xudunta dabkaasi. Huusho: huunshaha Waxaa loo yaqaanaa marka dabku soo qaboobo laakiin weli dambas noqon. Dabku wuxuu ka mid yahay waxyaabaha dadku ugu horbarteen taasi oo la isticmaali jirey in ka badan 10 kun sano.